Toe kommandeur Simon van der Stel verneem dat daar ‘n groot groep vlugteling gereed maak om na Suid-Afrika te kom, het hy gesê:”Indien die Franse Hugenote net sulke godsdienstige mense is, en net so hard kan werk soos hul voorgangers, kan dit vir die jong gemeenskap aan die Kaap slegs goed wees!”
Die voorlopers was ook die eerstes van die Hugenote wat plase in die destydse Kaap ontvang het. Hulle het bewys dat hulle meesters in die wynbedryf was, en is mede verantwoordelik daarvoor dat Suid-Afrika se wyne oor honderde jare as van die beste ter wêreld beskou is. Die bergagtige gebied tussen Kaapstad en die Groot Karoo, word die Boland genoem, en dit is waar die beste wyn geproduseer word. Die Boland staan ook bekend vir sy goeie gehalte sagte vrugte, waarvan tafeldruiwe ‘n belangrikje deel is.
Die hoë berge noordoos van Kaapstad staan as die Du Toit’sberge bekend, en is wêreldberoemd vir sy wyn en sagte vrugte. Dit is ook deur hierdie bergreeks wat die bekende Hugenote-Tonnel loop.
Die Afrikanervolk se streng religeuse uitkyk op die lewe; sin vir dissipline; liefde vir die grond (akkerbou); en respek vir sy naaste; kom uit ‘n agtergrond van swaarkry. Die Afrikaner/Boerevolk is trots op sy Franse herkoms, en bou vandag nog steeds voort op die fondamente wat die Franse Hugenote in Suid-Afrika se voorgeskiedenis gelê het.